پھولی ہوئی رگیں

پھولی ہوئی رگیں یا ویریکوز رگیں وہ سطحی رگیں ہیں جو سوجن کی وجہ سے پھولی اور مڑی ہوئی ہوتی ہیں۔   یہ عام طور پر وہ ٹانگوں میں جلد کے بالکل نیچے ہوتی ہیں۔  عموما ان کی علامات بہت کم ہوتی ہیں لیکن کچھ کو اس حصے میں بھرے پن کا احساس یا درد کا سامنا کرنا پڑ سکتا ہے۔  پیچیدگیوں میں خون بہنا یا سطحی طور پر خون کا جم جانا شامل ہو سکتے ہیں۔   جب فوطوں (سکروٹم) میں رگیں پھولتی ہیں تو اسے ویریکوسیلے کے نام سے جانا جاتا ہے جبکہ مقعد کے آس پاس کے پھولی رگوں کو بواسیر کہتے ہیں۔  ویریکوز رگیں اپنے جسمانی، سماجی اور نفسیاتی اثرات کی وجہ سے معیار زندگی کو منفی طور پر متاثر کر سکتی ہیں۔ Lumley, E; Phillips, P; Aber, A; Buckley-Woods, H; Jones, GL; Michaels, JA (April 2019). "Experiences of living with varicose veins: A systematic review of qualitative research". Journal of clinical nursing. 28 (7–8): 1085–1099. doi:10.1111/jocn.14720. PMID 30461103.

اس عارضہ کی اکثر کوئی خاص وجہ نہیں ہوتی۔  خطرے کے عوامل میں موٹاپا ، ناکافی ورزش، ٹانگوں کا حادثہ اور اس حالت کی خاندانی تاریخ شامل ہیں۔  دوران حمل میں خواتین میں عام طور پراس سے متاثر ہوتی ہیں۔  کبھی کبھار یہ دائمی رگوں کی کمی یا کم کارکردگی کے نتیجے میں ہوتے ہیں۔  جس کی وجہ ، بنیادی میکانزم میں رگوں میں کمزور یا خراب والوز شامل ہیں۔  تشخیص عام طور پر معائنے کے ذریعے کی جاتی ہے اور الٹراساؤنڈ کے ذریعے مدد حاصل کی جا سکتی ہے۔  اس کے برعکس مکڑی کے جالے والی رگوں(اسپایڈر وین) میں باریک رگیں شامل ہوتی ہیں اور وہ چھوٹی ہوتی ہیں۔  

علامات اور ظاہری شکل کو بہتر بنانے کے مقصد کے ساتھ علاج میں طرز زندگی میں تبدیلیاں یا طبی طریقہ کار شامل ہو سکتا ہے۔  طرز زندگی کی تبدیلیوں میںدبائو والی جرابیں ، ورزش، ٹانگوں کو اونچا کرنا اور وزن میں کمی شامل ہو سکتی ہے۔  طبی طریقہ کار میں سکلیروتھراپی ، شعاعی سرجری اور رگوں کو اتارنا شامل ہیں۔   علاج کے بعد اکثر دوبارہ ہونا ممکن ہے۔ 

رگیں پھول جانا بہت عام ہے، جو کسی وقت تقریباً 30فیصد لوگوں کو متاثر کرتا ہے۔   یہ عمر کے ساتھ زیادہ عام ہو جاتا ہے۔  خواتین مردوں کے مقابلے میں تقریباً دگنا متاثر ہوتی ہیں۔  پھولی رگوں کو پوری تاریخ میں بیان کیا گیا ہے اور کم از کم 400 عیسوی کے بعد سے سرجری کے ذریعے علاج کیا جا رہا ہے 

 حوالہ جات: 

زمرہ:ضعیفی
زمرہ:جلدی کیفیات
زمرہ:امراض